התשובה מתחלקת לשניים: תשובתו של עו"ד קלינגר היא שעדיף לא להקליט את החלק שבו מועברים פרטי האשראי.
ואני מוסיף ומרחיב (אם כי מדגיש שוב שהתשובה שלי אינה מהווה תחליף לייעוץ מקצועי של עו"ד):
חברות האשראי מורות לא לשמור את פרטי כרטיס האשראי באמצעי דיגיטלי. למי שסולק ורוצה לשמור את פרטי האשראי של הלקוחות, חברות האשראי מציעות אפשרות שנקראת "טוקנים" המאפשרת לשמור את האפשרות לסלוק בעתיד וזאת מבלי לשמור את פרטי האשראי (ההסבר המלא מסובך ולא קשור לשאלה על הקלטות שיחה). בגדול, כל עוד אתה לא עומד בתקן PCI (תקן שעמידה בו יקרה ומסובכת וכנראה לא ריאלי לעסק קטן), אתה לא אמור לשמור פרטי כרטיס אשראי אצלך.
אז בתשובה לשאלה הראשונה שלך - לדעתנו האישית והלא-מקצועית כי כותבי שורות אלה אינם עו"ד, אין בעיה מהותית להקליט שיחה בה מסרו לך פרטי כרטיס אשראי. לשאלה השניה תשובתנו היא שזה מציב אותך ואת הלקוח שלך בסיכון. אסור לך לשמור פרטי כרטיס אשראי בכלל, בטח לא בחשבון מייל. אם מישהו יצליח לפרוץ לחשבון המייל שלך וישים ידיו על ההקלטות, אתה תהיה חשוף.